b"\n_START_ARTICLE_\nClyde'i j\xc3\xb5gi\n_START_PARAGRAPH_\nClyde'i j\xc3\xb5gi (gaeli keeles: Abhainn Chluaidh, \xc5\xa1oti keeles: Watter o Clyde) on 176-kilomeetri pikkune j\xc3\xb5gi \xc5\xa0otimaal, mis suubub kitsasse merelahte ehk kiillahte nimega Firth of Clyde. See on pikkuselt kaheksas j\xc3\xb5gi \xc3\x9chendkuningriigis ja teine \xc5\xa0otimaal. See voolab Kesk-\xc5\xa0oti madalikul l\xc3\xa4bi Glasgow' linna, mis oli t\xc3\xa4htis laevaehituse, t\xc3\xb6\xc3\xb6stuse ja kaubanduse keskus ning \xc3\xbcle Atlandi ookeani kulgenud mereliinide s\xc3\xb5lmjaam Briti impeeriumis. Algselt teati j\xc3\xb5ge keskaegses kumbri keeles kui Clud v\xc3\xb5i Clut, mis m\xc3\xa4ngis geograafiliselt keskset rolli Strathclyde'i kuningriigis (Teyrnas Ystrad Clut)."